钦定古今图书集成/明伦汇编/官常典/第750卷 > 臧尔令
## 钦定古今图书集成/明伦汇编/官常典/第750卷 > 臧尔令

按《诸城县志》：“尔令，字玉岩，壬戌成进士。初授畿南元
氏令，清而不刻。以卓异举入铨部，随迁为礼曹主政。
出而持节睢陈，所至有声，终以卓异见推，故声名籍
籍，举朝咸为赡仰。未几，又奉使视兵三晋。是时流寇
方炽，宇内骚动，攻城陷阵，莫克保全。尔令奋不顾家，
思有以报知遇，则掣肘者、忌嫉者不遗馀力。尔令知
事必不可为”，遂移疾以归。虽身处林泉间，每言及时
事，辄欷歔泣数行下。壬午城毁，竟以身殉。